[{"text_idx": "#000000", "text": "ID-kaardiga veebis autentimiseks ja allkirjastamiseks tuleb ID-tarkvara uuendada!"}, {"text_idx": "#000001", "text": "ID kasutajatugi aitab sul lahendada ID-kaardi vo\u0303i mobiil-ID kasutamisel tekkinud probleeme. Ko\u0303ige lihtsam on meiega u\u0308hendust vo\u0303tta la\u0308bi id.ee veebis asuva ID-abivormi \u2013 siis saad oma ku\u0308simustele vastused kirjalike juhistena."}, {"text_idx": "#000002", "text": "Mida ta\u0308psem info on ID kasutajatoel olemas sinu arvuti ja seadete kohta, seda lihtsamalt ja\u0308rgitavad juhised saame me sulle saata. Lisaks oma probleemi ta\u0308psele kirjeldamisele tasub abivormiga kaasa panna ka arvuti diagnostikafailid. Nende salvestamine on lihtne ning sul ei tasu muretseda, need ei sisalda sinu isikuandmeid: ainult infot sinu poolt kasutatava tarkvara ning seadmete versioonide kohta."}, {"text_idx": "#000004", "text": "Diagnostika: automaatsete diagnostikafailide koostamine DigiDoc4 abil"}, {"text_idx": "#000005", "text": "Diagnostika salvestamiseks oma arvutisse tee nii:"}, {"text_idx": "#000006", "text": "Ava DigiDoc4 klient ja vali sealt \u201eSeaded\u201c.Leiad Seadete hammasrattaga ikooni DigiDoc4 paremast u\u0308lemisest nurgast.\nVali avanevast aknast \u201eDiagnostika\u201c.See ka\u0308ivitab infokogumise protsessi, mille tulemusena ilmub su ekraanile umbes selline raport:"}, {"text_idx": "#000007", "text": "Salvesta diagnostikaraport.Saad seda teha kahel lihtsal moel \u2013 kopeerides raporti sisu ka\u0308sitsi vo\u0303i klo\u0303psates diagnostikaakna alaservas oleval lingil \u201eSalvesta diagnostika\u201c. Vali diagnostikafailile oma arvutis ha\u0308stileitav asukoht! Diagnostikaraport salvestatakse .txt formaadis.\nLisa oma probleemikirjeldusele diagnostikafail.Kui vo\u0303tad u\u0308hendust ID-klienditoega, lisa oma murekirjale vo\u0303i veebivormi kaudu kindlasti ka diagnostikafail!"}, {"text_idx": "#000008", "text": "Millist infot DigiDoc4 diagnostika sisaldab?"}, {"text_idx": "#000009", "text": "DigiDoc4 diagnostika kogub informatsiooni operatsioonisu\u0308steemi, baastarkvara versioonide ja kaardilugeja draiverite kohta ja kontrollib ID-kaardiga seotud funktsioone: kaardi tuvastamine, kaardilugeja tuvastamine jms."}, {"text_idx": "#000010", "text": "Diagnostika: Windows arvutites ID-tarkvara logifailide salvestamine"}, {"text_idx": "#000011", "text": "Selleks, et saaksime sind kiiresti ja ta\u0308psete juhistega abistada, on meil vaja lisainfot sinu arvuti ja seadete kohta. Vo\u0303ta meiega u\u0308hendust la\u0308bi id.ee veebis asuva abivormi: see aitab sul tekkinud probleemi ta\u0308psustada ning vo\u0303imaldab ko\u0303ik vajalikud failid probleemikirjeldusega kaasa panna."}, {"text_idx": "#000012", "text": "Vajalike failide leidmine sinu (Windows) arvutist on lihtne:"}, {"text_idx": "#000014", "text": "Akna paremasse serva kirjuta eID ning leia ko\u0303ik \"eID_software\" nimelised logifailid selle pa\u0308eva seisuga, kui tarkvara paigaldus ebao\u0303nnestus ning salvesta need nt. to\u0308o\u0308lauale."}, {"text_idx": "#000015", "text": "Saada eelnevalt to\u0308o\u0308lauale salvestatud logifailid ID-abiliinile aadressil (Ku\u0308si Abi vorm all paremas nurgas) ning oota edasisi juhtno\u0308o\u0308re."}, {"text_idx": "#000016", "text": "Automaatse diagnostikafaili salvestamine DigiDoc4 abil on va\u0308ga lihtne ja kiire! See on abiks juhul, kui soovid to\u0303rgete korral ID kasutajatoega u\u0308hendust vo\u0303tta."}, {"text_idx": "#000017", "text": "Kas said vastuse oma ku\u0308simusele?"}]